Katedrala Srca Isusova u Sarajevu
**Katedrala Srca Isusova** je rimokatolička katedrala u Sarajevu sagrađena 1889. godine.

Projekat za izgradnju Katedrale uradio je Josip Vancaš kombinujući elemente romanike i gotike i tako stvorio sintezu po kojoj se ovaj objekat izdvaja od ostalih te vrste. Po tom projektu urađen je i dio enterijera. Izgradnja objekta je započela 1884. godine, a 1889. godine objekat je završen i predat na upotrebu sarajevskoj gradskoj općini. Katedrala je izgrađena na mjestu nekadašnjeg janjičarskog logora gdje je austro-ugarska uprava namjeravala sagraditi gradsku tržnicu.

Trg ispred katedrale nosi naziv fra Grge Martića i na njemu je 2014. godine otkriveno spomen-obilježje papi Ivanu Pavlu II, koji je posjetio Sarajevo 1997. godine.

Nacionalni spomenik
-------------------

Komisija za očuvanje nacionalnih spomenika, na sjednici održanoj od 25. do 31. januara 2005. godine, donijela je odluku da se proglasi za nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović i Ljiljana Ševo i Tina Wik .

> Prije ove današnje katedrale u Sarajevu je postojala još jedna, njena davna prethodnica: Katedrala svetog Petra, osnovana 1238. godine. O njenom izgledu se, zapravo, ne zna mnogo iako su dokumenti relativno brojni i pouzdani. Zna se tek da je stajala »u župi Vrhbosni, u Brdu«, kako je to zapisano u povelji kralja Bele IV iz 1244. godine. Glavni grad župe bilo je tada naselje Vrhbosna, što se nalazilo na mjestu koje se u XVI stoljeću naziva Atik-varoš, tj. »Stari grad«, a to je danas prostor između Marindvora i potoka Koševa. Lokalitet Brdo (u povelji se naziva »Burdo«) moguće je dovesti u vezu sa današnjim Debelim brdom, ali je, ipak, pitanje koji je dio Sarajeva mogao nositi to ime u srednjem vijeku. U širem prostoru Sarajevskog polja, a to je identično sa srednjovjekovnom župom Vrhbosna, ima nekoliko mjesta sa nazivom Crkvina ili Crkvište, što je karakteristično za postojanje starih crkvenih građevina. -(Preuzeto iz knjige Đuro Basler, Katedrala u Sarajevu. Nadbiskupski ordinarijat Vrhbosanski, Sarajevo, 1989.)
> 
>

Izgled
------

U pročelju katedrale nalaze se dva 43,2 metra visoka zvonika, kvadratičnog presjeka. Unutar njih se nalaze zvona i to u zapadnom jedno zvono teško 2,5 tone, a u istočnom pet manjih zvona. Dužina katedrale iznosi 41,9 m, a širina 21,3 m.

Iznad glavnog ulaza ističe se luk i bogato dekorisana rozeta sa dekorativnim staklenim vitražom, a u sklopu donjeg dijela rozete nalazi se kip Srca Isusova. Iznad glavnih ulaznih vrata nalazi se reljef Presvetog Trojstva.

Zanimljivosti
-------------

Na grbu kantona Sarajevo nalazi se motiv sa rozete koja se nalazi iznad glavnog ulaza, kobinovan sa alkom sa vrata Svrzine kuće.

Izvori
------

1. ↑  „Archive copy". Arhivirano iz originala na datum 2013-12-12. Pristupljeno 2010-07-28.
2. ↑  Koštović Nijazija - "Sarajevo - evropski Jeruzalem"
3. ↑
4. 1 2  „Katedrala u Sarajevu". *kons.gov.ba*. Pristupljeno 13. 9. 2016. [*mrtav link*]
5. ↑

Vanjske veze
------------

***Katedrala Srca Isusova*** na Wikimedijinoj ostavi

| * p
* r
* u
Građevine u Sarajevu |
| --- |
| Osmansko razdoblje | Alipašina džamija • Baščaršijska džamija • Bijela džamija • Careva džamija • Džamija Ferhadija • Gazi Husrev-begova džamija • Saborna crkva presvete Bogorodice • Stara pravoslavna crkva • Stari židovski hram • Kozja ćuprija • Latinska ćuprija • Principov most • Bijela tabija • Brusa bezistan • Gazi Husrev-begov bezistan • Kuršumli medresa • Kapi kula na Ploči • Konak na Bistriku • Morića han • Sahat-kula Gazi Husrev-begove džamije • Sebilj • Svrzina kuća • Turbe sedam braće • Višegradska kapi kula • Zgrada Ministarstva obrane na Bistriku |
| Austrougarsko razdoblje | Crkva Kraljice sv. krunice • Crkva sv. Ćirila i Metoda • Franjevačka crkva sv. Ante Padovanskog • Katedrala Srca Isusova • Aškenaška sinagoga u Sarajevu • Ajfelov most • Careva ćuprija •Čobanija • Ćumurija • Drvenija • Akademija likovnih umjetnosti • Evangelistička crkva • Despića kuća • Dom Armije • Fakultet islamskih nauka (Šerijatska sudačka škola) • Franjevački samostan sv. Ante na Bistriku • Gradska tržnica Markale • Hotel Evropa • Inat kuća • Jajce (kasarna) • Muzički paviljon • Narodno pozorište • Palača Marijin dvor • Zgrada Predsjedništva BiH • Rektorat Sveučilišta • Sarajevska pivovara • Umjetnička galerija Bosne i Hercegovine • Vijećnica • Zemaljski muzej • Zgrada glavne pošte • Zgrada Napretka • Zgrada OSCE |
| Od 1918. do 1945. | Crkva sv. Josipa • Crkva sv. preobraženja • Centralna banka BiH |
| Moderno doba | Higijenski zavod • Pozorište lutaka • Povijesni muzej • Skenderija • Zgrada RTV Bosne i Hercegovine • Zgrada Elektroprivrede BiH • Zgrada Oslobođenja • Hotel Holiday Inn • Olimpijska dvorana Zetra • UNIS-ovi tornjevi |
| Postdaytonsko razdoblje | Bosmalov gradski centar • Avaz Twist Tower |